recursal/SuperWikiNEXT-32B huggingface dataset:
Vlajka Číny
**Vlajka Číny** obsahuje tradičné čínske farby a bola inšpirovaná vlajkou sovietskou. Má červené pole, v jeho hornom rohu je veľká žltá päťramenná hviezda, ktorú obklopujú štyri žlté hviezdy menšie, pootočené vždy tak, aby jeden ich cíp smeroval do stredu veľkej hviezdy. Podľa oficiálnej interpretácie predstavuje veľká hviezda spoločný program a jednotu ľudu vedeného komunistickou stranou, malé hviezdy reprezentujú robotníkov, roľníkov, malú buržoáziu a vlasteneckých kapitalistov, teda štyri sociálne skupiny, ktoré sa zúčastňujú spoločného programu socialistickej výstavby. Červená je farbou revolúcie, ale v minulosti symbolizovala Číňanov. Vlajka bola zavedená roku 1949.

Galéria
-------

* Čínska vojenská vlajkaČínska vojenská vlajka
* Čínska námorná vlajkaČínska námorná vlajka
* vlajka Komunistickej strany Čínyvlajka Komunistickej strany Číny

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Číny**

| * z
* d
* u
Vlajky ázijských krajín |
| --- |
| 
* Afganistan Afganistan
* Arménsko Arménsko
* Azerbajdžan Azerbajdžan
* Bahrajn Bahrajn
* Bangladéš Bangladéš
* Bhután Bhután
* Brunej Brunej
* Cyprus Cyprus
* Čína Čína
	+ Hongkong Hongkong
	+ Macao Macao
	+ Taiwan Taiwan
* Filipíny Filipíny
* Gruzínsko Gruzínsko
* India India
* Indonézia Indonézia
* Irak Irak
* Irán Irán
* Izrael Izrael
* Japonsko Japonsko
* Jemen Jemen
* Jordánsko Jordánsko
* Kambodža Kambodža
* Katar Katar
* Kazachstan Kazachstan
* Kirgizsko Kirgizsko
* Kórejská ľudovodemokratická republika Kórejská ľudovodemokratická republika
* Kórejská republika Kórejská republika
* Kuvajt Kuvajt
* Laos Laos
* Libanon Libanon
* Malajzia Malajzia
* Maldivy Maldivy
* Mjanmarsko Mjanmarsko
* Mongolsko Mongolsko
* Nepál Nepál
* Omán Omán
* Pakistan Pakistan
* Palestína Palestínske autonómne územia
* Rusko Rusko
* Saudská Arábia Saudská Arábia
* Singapur Singapur
* Spojené arabské emiráty Spojené arabské emiráty
* Srí Lanka Srí Lanka
* Sýria Sýria
* Tadžikistan Tadžikistan
* Thajsko Thajsko
* Turecko Turecko
* Turkménsko Turkménsko
* Uzbekistan Uzbekistan
* Vietnam Vietnam
* Východný Timor Východný Timor

 |  |
**Ján Egry**, aj **János Egry**, (\* 24. december 1824, Krakovany – † 15. apríl 1908, Banská Bystrica) bol hudobný skladateľ, hudobný pedagóg a regenschori.

Rodina
------

* otec: Juraj Egry
* manželka: Sidónia Peťková (Szidónia Petyko 1830 - 1911)

Životopis
---------

Hrob Jána Egryho a jeho manželky na cintoríne v Banskej Bystrici
V hudbe sa vzdelával u otca. Kapitulský a mestský kapelník a učiteľ hudby a spevu v biskupskom seminári, na kráľovskom gymnáziu a na učiteľskom ústave v Banskej Bystrici, v roku 1861-1863 učil Jána Levoslava Bellu. Počas života biskupa Štefana Moyzesa a v období kontaktov s Bellom sa jeho tvorba viazala k slovenskému hudobnému životu. Autor *Spevníka*, ktorého najvýznamnejšou skladbou je *Requiem pre stredný hlas so sprievodom organa*.

V duchovnej tvorbe nadviazal na klasicistickú chrámovú hudbu, ktorú rozvíjal a miestami spájal s novými romantickými motívmi. S J.L. Bellom najtalentovanejší a najškolenejší slovenský skladateľ v 2. polovici 19. storočia. Klasický tvorca slovenskej chrámovej hudby (zachovalo sa množstvo skladieb na latinské texty). Svetskú tvorbu, poplatnú hudobnému životu v Budapešti, zastupujú prevažne tanečno-salónne a pochodové skladby maďarského a nemeckého charakteru a rapsodického štýlu, komponované pre klavír.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 1069350354
* ISNI: 0000 0000 5702 6018
* NK ČR: mzk2005266460
* SNK: 157803
* VIAF: 84603012
Domáci štadión Yankees v Bronxe
**New York Yankees** je profesionálny bejzbalový klub z Major League Baseball, patriaci do východnej divízie *American League*. Patrí v tejto súťaži medzi najslávnejšie a najúspešnejšie tímy celej jej histórie. 

Klub bol založený v roku 1901. Jeho pôvodným menom bolo Baltimore Orioles – klub tohto mena dnes v MLB rovnako existuje, ale jeho pôvod je iný. Hneď po dvoch rokoch boli Orioles presunutý do New Yorku a premenovali sa na **New York Highlanders**. V roku 1913 došlo k premenovaniu a tím získal dnešný názov.

Za svoju históriu klub celkom 39-krát vyhral *American League*, z toho 27-krát aj nasledujúcu Svetovú sériu:

* Víťazstva v Svetovej sérii: 1923, 1927, 1928, 1932, 1936, 1937, 1938, 1939, 1941, 1943, 1947, 1949, 1950, 1951, 1952, 1953, 1956, 1958, 1961, 1962, 1977, 1978, 1996, 1998, 1999, 2000 a 2009
* Ostatné víťazstva v AL: 1921, 1922, 1926, 1942, 1955, 1957, 1960, 1963, 1964, 1976, 1981, 2001 a 2003

Iné projekty
------------

Commons
* Spolupracuj na Commons Commons ponúka multimediálne súbory na tému **New York Yankees**

Zdroj
-----

*Tento článok je čiastočný alebo úplný preklad článku New York Yankees na českej Wikipédii.*
**Symmachos** (starogr. *Σύμμαχος* – *Symmachos*) bol olympijský víťaz v zápasení v roku 404 pred Kr.

Symmachos, syn Aischyla z Élidy, zvíťazil v zápasení (palé) na 94. olympijských hrách v roku 404 pred Kr. Zápasenie zaviedli v Olympii na 18. hrách v roku 708 pred Kr. Prvým víťazom tejto disciplíny bol Eurybatos zo Sparty.

Staroveký autor Pausanias zaznamenal, že v olympijskej *Altide* videl sochu Symmacha. Pausanias o tom uvádza: „*Po pravej strane chrámu bohyne Héry je socha zápasníka, bol to Symmachos, syn Aischylov, rodák z Élidy."* Autorom jeho sochy bol sochársky majster Alypos zo Sikyónu.

Referencie a bibliografia
-------------------------

1. ↑  Pausanias, Reisen in Griechenland: Olympia, 264
2. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
3. ↑  Eusebios, *Kronika* 2,193.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
5. 1 2  Pausanias, *Periégésis tés Hellados*, 6,1,3.

Pozri aj
--------

* Zoznam olympijských víťazov staroveku
Vlajka Taiwanu (aj Čínskej republiky)
**Vlajka Taiwanu** (aj **Čínskej republiky**) - červená na vlajke Taiwanu je čínska národná farba. Modrý obdĺžnik v rohu na strane žrde predstavuje oblohu a biele slnko v jeho strede reprezentuje princípy *jang*. Jeho 12 lúčov zastupuje 12 hodín každého dňa a každej noci.

Po vyhlásení Čínskej ľudovej republiky sa nacionalistická vláda uchýlila na ostrov Taiwan, ktorý zostáva fakticky nezávislý od pevninskej Číny. Taiwanská vláda sa považuje za reprezentanta Čínskej republiky a v dôsledku toho používa jej symboly z rokov 1921-1949 aj naďalej, vrátane rozličných vlajok služobných či hodnostných.

Galéria
-------

* Námorná vlajka TaiwanuNámorná vlajka Taiwanu

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Taiwanu**

| * z
* d
* u
Vlajky ázijských krajín |
| --- |
| 
* Afganistan Afganistan
* Arménsko Arménsko
* Azerbajdžan Azerbajdžan
* Bahrajn Bahrajn
* Bangladéš Bangladéš
* Bhután Bhután
* Brunej Brunej
* Cyprus Cyprus
* Čína Čína
	+ Hongkong Hongkong
	+ Macao Macao
	+ Taiwan Taiwan
* Filipíny Filipíny
* Gruzínsko Gruzínsko
* India India
* Indonézia Indonézia
* Irak Irak
* Irán Irán
* Izrael Izrael
* Japonsko Japonsko
* Jemen Jemen
* Jordánsko Jordánsko
* Kambodža Kambodža
* Katar Katar
* Kazachstan Kazachstan
* Kirgizsko Kirgizsko
* Kórejská ľudovodemokratická republika Kórejská ľudovodemokratická republika
* Kórejská republika Kórejská republika
* Kuvajt Kuvajt
* Laos Laos
* Libanon Libanon
* Malajzia Malajzia
* Maldivy Maldivy
* Mjanmarsko Mjanmarsko
* Mongolsko Mongolsko
* Nepál Nepál
* Omán Omán
* Pakistan Pakistan
* Palestína Palestínske autonómne územia
* Rusko Rusko
* Saudská Arábia Saudská Arábia
* Singapur Singapur
* Spojené arabské emiráty Spojené arabské emiráty
* Srí Lanka Srí Lanka
* Sýria Sýria
* Tadžikistan Tadžikistan
* Thajsko Thajsko
* Turecko Turecko
* Turkménsko Turkménsko
* Uzbekistan Uzbekistan
* Vietnam Vietnam
* Východný Timor Východný Timor

 |  |
Mons. prof. ThDr. ICLic. PaedDr. **Ján Duda** PhD. (\* 14. október 1960, Veľká Lesná) je katolícky kňaz a cirkevný sudca. V súčasnosti pôsobí ako profesor kánonického práva na Právnickej fakulte Univerzity Komenského v Bratislave.

Životopis
---------

V roku 1987 ukončil Rímskokatolícku cyrilometodskú bohosloveckú fakultu Univerzity Komenského v Bratislave. Následne pokračoval v štúdiu kánonického práva na Fakulte kánonického práva Pápežskej lateránskej univerzity v Ríme, kde v roku 1992 úspešne získal licenciát. V roku 1997 ukončil doktorandské štúdium katolíckej teológie na Rímskokatolíckej cyrilometodskej bohosloveckej fakulte v Bratislave a habilitoval sa v roku 2001 v odbore Katolícka teológia. V roku 2004 bol menovaný za profesora katolíckej teológie.

Od roku 1995 až do konca roka 2017 pracoval ako súdny vikár Spišskej diecézy. V roku 2011 bol vymenovaný za kaplána Jeho Svätosti, čím získal titul Mons.

Je predsedom Slovenskej spoločnosti kánonického práva. Založil časopis *Tribunál*, ktorý sa venuje kánonickému právu, spoluzakladal časopis *Nové Horizonty*. V roku 2006 bol ocenený *Osobitným čestným uznaním* v slovenskej súťaži Vedec roka Slovenskej akadémie vied.

V pastorácii pôsobí ako farár vo farnosti Dlhá nad Oravou. Bloguje a publikuje pre Konzervatívny denník Postoj.

Kritika
-------

V roku 2009 sa zviditeľnil nesúhlasom s plánovaným vystúpením Ivety Radičovej na pôde Katolíckej univerzity v Ružomberku spoločne s kolegami Antonom Ziolkovským a Alozjom Kostelanským. Dôvodom bol termín vystúpenia, ktorý sa nachádzal krátko pred druhým kolom vtedajších prezidentských volieb.

V roku 2016 kritizoval krok kazateľa Cirkvi Bratskej Daniela Pastirčáka pristúpiť k sv. prijímaniu na zádušnej omši za kňaza Antona Srholca.

Referencie
----------

1. ↑   Portál vysokých škôl - Register zamestnancov, [cit. 2019-08-08]. Dostupné online.
2. 1 2   *Členovia súdu* [online]. Spišská diecéza, [cit. 2019-08-08]. Dostupné online.
3. ↑   *Ján Duda* [online]. Slovenská spoločnosť kánonického práva, [cit. 2019-08-08]. Dostupné online.
4. ↑   *Kňazi nechcú, aby Radičová pred voľbami vystúpila na univerzite* [online]. Petit Press, 2009-03-25, [cit. 2019-08-08]. Dostupné online.
5. ↑   *Pri omši za Srholca boli porušené cirkevné predpisy, tvrdí cirkevný právnik* [online]. P E R E X, 2016-01-13, [cit. 2019-08-08]. Dostupné online.

Autoritné údaje: * ISNI: 0000 0000 5743 2833
* NK ČR: jn20030808002
* VIAF: 84099164
Vlajka Švajčiarska
Vlajúca vlajka Švajčiarska v severovýchodných švajčiarskych Alpách
**Vlajka Švajčiarska** má na červenom liste biely voľný kríž, ktorý pripomína doby križiackych výprav. Švajčiarske kantóny Uri, Schwyz a Unterwalden používali síce po svojom spojení do „večného spolku" roku 1291 ako poľné znamenie iba červenú zástavku, ale roku 1339, kedy konfederáciu tvorilo už sedem kantónov, bol ako spoločné znamenie boja za slobodu proti Habsburgovcom zvolený biely kríž s odôvodnením, že sloboda vlastného národa je práve tak posvätná ako oslobodenie Svätej zemi. Bolo to však aj v súvislosti zo stredovekou ríšskou symbolikou, v ktorej hrali dôležitú úlohu farby biela a červená aj kríž. Švajčiari tak dávali najavo jednak svoju vernosť ríši, jednak odmietnutie nepriamej poddanosti ktorémukoľvek pánovi. Predlohou bol zrejme červená zástavka Schwyzu z roku 1240, ktorú roku 1289 doplnil bielym krížom za pomoc proti Čechom Rudolf Habsburský. V roku 1815 bola vlajka výslovne potvrdená rozkazom generála *Bachmanna* a roku 1848 bola prehlásená vlajkou spolkovou. Jej súčasný vzhľad bol definovaný roku 1889. Má štvorcový tvar a ramená bieleho kríža majú dĺžku o šestinu väčšiu než šírku. Obdĺžnikový tvar má od roku 1941 vlajka obchodná.

Galéria
-------

* Švajčiarska námorná vlajkaŠvajčiarska námorná vlajka

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Švajčiarska**

| * z
* d
* u
Vlajky európskych krajín |
| --- |
| 
* Albánsko Albánsko
* Andorra Andorra
* Belgicko Belgicko
* Bielorusko Bielorusko
* Bosna a Hercegovina Bosna a Hercegovina
* Bulharsko Bulharsko
* Cyprus Cyprus
* Česko Česko
* Čierna Hora Čierna Hora
* Dánsko Dánsko
* Estónsko Estónsko
* Fínsko Fínsko
* Francúzsko Francúzsko
* Grécko Grécko
* Holandsko Holandsko
* Chorvátsko Chorvátsko
* Island Island
* Írsko Írsko
* Lichtenštajnsko Lichtenštajnsko
* Litva Litva
* Lotyšsko Lotyšsko
* Luxembursko Luxembursko
* Maďarsko Maďarsko
* Malta Malta
* Moldavsko Moldavsko
* Monako Monako
* Nemecko Nemecko
* Nórsko Nórsko
* Poľsko Poľsko
* Portugalsko Portugalsko
* Rakúsko Rakúsko
* Rumunsko Rumunsko
* Rusko Rusko
* San Maríno San Maríno
* Severné Macedónsko Severné Macedónsko
* Slovensko Slovensko
* Slovinsko Slovinsko
* Španielsko Španielsko
* Spojené kráľovstvo Spojené kráľovstvo
* Srbsko Srbsko
* Švajčiarsko Švajčiarsko
* Švédsko Švédsko
* Taliansko Taliansko
* Turecko Turecko
* Ukrajina Ukrajina
* Vatikán Vatikán

 |
| 
* **Ostatné územia:** Ålandy Ålandy
* Faerské ostrovy Faerské ostrovy
* Gibraltár Gibraltár
* Guernsey Guernsey
* Jersey Jersey
* Man Man

 |
Súradnice: 0°10′15″J 78°35′54″Z﻿ / ﻿0,17083°J 78,59833°Z﻿ / -0.17083; -78.59833

Aktívny stratovulkán **Guagua Pichincha** leží v Ekvádore v provincii rovnakého mena. Hlavné mesto Quito sa rozkladá na jeho východnom svahu.

Sopka je pomerne aktívna, od čias španielskej kolonizácie bolo zaznamenaných vyše 20 erupcií prevažne explozívneho charakteru, ale s malými objemami vyvrhnutých sopečných produktov. Výnimku tvoria erupcie v roku 1660, keď sopečný prach pokryl územie s polomerom 1 000 km a v samotnom Quite bola 30 cm hrubá vrstva popola, a v rokoch 1998-2001, keď boli ulice Quita opäť zasypané niekoľkými centimetrami popola. Častý je aj výskyt pyroklastických prúdov na západnej strane, ktoré pravidelne devastujú polia.

Úpätie sopky bolo aj dejiskom jednej z rozhodujúcich bitiek o juhoamerickú nezávislosť od Španielska. 22. mája 1822 porazili povstalecké vojská španielsku koloniálnu armádu a začali písať históriu moderného Ekvádora.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Guagua Pichincha**.

Externé odkazy
--------------

* www.volcano.si.edu - stratovulkán Guagua Pichincha na Global Volcanism Program (po anglicky)
Vlajka Thajska
**Vlajka Thajska** – aj keď sa Thajsko často nazývalo „*krajinou bieleho slona*", nie je už od roku 1917 obraz slona na thajskej vlajke (s výnimkou vlajky vojenského loďstva). Tá bola najprv roku 1916 upravená tak, že nad figúrou slona a po ňou boli do červeného poľa pridané dva biele horizontálne pruhy, ale roku 1917 bol obťažne zhotoviteľný slon vypustený. Ešte toho roku vstúpila krajina do vojny a priestor medzi obidvomi bielymi pruhmi bol vyplnený modrou farbou, pretože vlajky takmer všetkých spojencov a zvlášť Francúzska obsahovali červenú, bielu a modrú. Tak vznikla trikolóra (*trairanga*) s pruhom červeným, bielym, modrým, bielym a červeným (1:1:2:1:1). Modrá je thajskou národnou farbou a reprezentuje kráľovstvo, biela budhizmus a čistotu národa, červená slobodu a krv preliatu za jej získanie.

Galéria
-------

* Vojenská námorná vlajka ThajskaVojenská námorná vlajka Thajska
* Námorná vlajka ThajskaNámorná vlajka Thajska
* Vlajka Thajska (1916 – 1917)Vlajka Thajska (1916 – 1917)

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Thajska**

| * z
* d
* u
Vlajky ázijských krajín |
| --- |
| 
* Afganistan Afganistan
* Arménsko Arménsko
* Azerbajdžan Azerbajdžan
* Bahrajn Bahrajn
* Bangladéš Bangladéš
* Bhután Bhután
* Brunej Brunej
* Cyprus Cyprus
* Čína Čína
	+ Hongkong Hongkong
	+ Macao Macao
	+ Taiwan Taiwan
* Filipíny Filipíny
* Gruzínsko Gruzínsko
* India India
* Indonézia Indonézia
* Irak Irak
* Irán Irán
* Izrael Izrael
* Japonsko Japonsko
* Jemen Jemen
* Jordánsko Jordánsko
* Kambodža Kambodža
* Katar Katar
* Kazachstan Kazachstan
* Kirgizsko Kirgizsko
* Kórejská ľudovodemokratická republika Kórejská ľudovodemokratická republika
* Kórejská republika Kórejská republika
* Kuvajt Kuvajt
* Laos Laos
* Libanon Libanon
* Malajzia Malajzia
* Maldivy Maldivy
* Mjanmarsko Mjanmarsko
* Mongolsko Mongolsko
* Nepál Nepál
* Omán Omán
* Pakistan Pakistan
* Palestína Palestínske autonómne územia
* Rusko Rusko
* Saudská Arábia Saudská Arábia
* Singapur Singapur
* Spojené arabské emiráty Spojené arabské emiráty
* Srí Lanka Srí Lanka
* Sýria Sýria
* Tadžikistan Tadžikistan
* Thajsko Thajsko
* Turecko Turecko
* Turkménsko Turkménsko
* Uzbekistan Uzbekistan
* Vietnam Vietnam
* Východný Timor Východný Timor

 |  |
**Ketský potok** je vodný tok na južnom Slovensku, pravostranný prítok Hrona, má dĺžku 32 km a je tokom III. rádu. Niekedy sa označuje ako **Kvetnianka**.

Prameň
------

Pramení v Hronskej pahorkatine, v časti Bešianska pahorkatina, pod vrchom Bašta (247,1 m n. m.), v nadmorskej výške cca 205 m n. m.

Opis toku
---------

Tečie sprvu na juh cez obec Bardoňovo, za ňou priberá zľava svoj prvý významnejší prítok, Čerešňovku (169,0 m n. m.). Rozširuje svoje koryto a napája malú vodnú nádrž Plavé Vozokany. Ďalej tečie viac juhovýchodným smerom, zľava priberá Vozokanský potok (159,3 m n. m.), preteká okrajom obce Čaka a pri osade Kopec priberá Dedinský potok z pravej strany. 

Následne tečie cez obec Farná a okrajom Kuralian. Medzi obcami Kuraľany a Keť napája ďalšiu vodnú nádrž, tečie popri obci Keť a na ľavom brehu napája sústavu troch Keťských rybníkov. Vzápätí ústi do vodnej nádrže Bíňa (126,4 m n. m.). Po výtoku z nej vytvára koryto dvojitú ostrú zákrutu a pri obci Bíňa sa v nadmorskej výške 117,1 m n. m. vlieva do Hrona.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-09-12]. Dostupné online.
2. ↑   *Mapový portál HIKING.SK* [online]. Denník N, [cit. 2022-09-10]. Dostupné online.

  

Súradnice: 47°55′37″S 18°38′42″V﻿ / ﻿47,926917°S 18,644936°V﻿ / 47.926917; 18.644936

| * z
* d
* u
Vodné toky v povodí **Ketského potoka** |
| --- |
| *Ketský potok* → *Hron* → *Dunaj* |
| Vodné toky | 
* Čerešňovka
* Dedinský potok
* Hurbanovský potok
* **Ketský potok**
* Pereš
* Vozokánsky potok

 |
| Vodné plochy | 
* Vodná nádrž Bíňa
* Vodná nádrž Dedinka
* Ketské rybníky
* Vodná nádrž Kuraľany
* Vodná nádrž Plavé Vozokany

 |

| * z
* d
* u
Vodné toky v povodí **Hrona** (od Slovenskej brány po ústie) |
| --- |
| 
* Bajtavský potok
* Blatniansky potok
* Brutský potok
* Dolnoperecký kanál
* Dolnopialsky kanál
* Ďurský potok
* Hornoperecký kanál
* Hornopialsky kanál
* Kamenický kanál
* **Ketský potok**
* **Lužianka**
* Malianka
* Malokozmálovský potok
* Náňanský kanál
* **Nýrica**
* **Paríž**
* **Perec**
* **Podlužianka**
* **Sikenica**
* Šándorhalmský kanál
* Štúrovský kanál
* Ulička
* **Vrbovec**
* Želiarsky kanál

 |
**Symmachos** (starogr. *Σύμμαχος* – *Symmachos*) bol v rokoch 428 a 424 pred Kr. olympijský víťaz v behu na jedno stadion.

Symmachos zo sicílskej Messény bol na 88. a na 89. olympijských hrách korunovaný olivovým vencom za víťazstvo v behu na jedno stadion. Podľa tradície sa beh na jedno stadion zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.

Staroveký historik Diodoros zaznamenal jeho olympijské víťazstvá v súvislosti s datovaním jednotlivých vojenských operácii Sparťanov a Aténčanov počas peloponézskej vojny, prvé s datovaním útoku Sparťanov na aténsky Pireus a druhé s datovaním útoku Aténčanov na ostrov Mélos. Začiatkom zimy roku 428 pred Kr. na Pireus prekvapujúco zaútočilo štyridsať spartských bojových lodí pod velením Kneda a Brasida. Aténčania viedli o štyri roky neskôr útok na ostrov Mélos (obyvatelia Mélu, kolonisti Sparťanov, sa nechceli stať spojencami Aténčanov).

Referencie a bibliografia
-------------------------

1. 1 2  Diodoros, *Bibliotheca historia*, 12,49.
2. 1 2  Diodoros, *Bibliotheca historia*, 12,65.
3. 1 2 3  Eusebios, *Kronika* 2,193.
4. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 377.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.
7. ↑  Thukydides. *Dejiny peloponézskej vojny I-IV*. Martin : THETIS, 2010. ISBN 978-80-970115-4-3. S. 159.
8. ↑  Thukydides. *Dejiny peloponézskej vojny I-IV*. Martin : THETIS, 2010. ISBN 978-80-970115-4-3. S. 217.

Pozri aj
--------

* Zoznam olympijských víťazov staroveku
**Kelaino** alebo **Kelainó** (starogr. *Κελαινώ* – *Kelaino/iný prepis: Kelainó*) je v gréckej mytológii dcéra líbyjského kráľa Danaa a jeho družky Krino.

Kelaino bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Keďže jej otec so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom chystala hromadná svadba, na ktorej sa Kelaino mala vydať za Hyperbia, Danaos dcéram prikázal, aby svojich manželov počas svadobnej noci zavraždili. Kelaino so sestrami, okrem Hyperméstry, príkaz otca splnili a bohovia ich za tento hrozný skutok odsúdili na večný trest nosiť v podsvetí do deravého suda vodu.

Referencie
----------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
Schéma stavebného kesónu  

1. voda  

2. závažia  

3. prívod stlačeného vzduchu  

4. kanál na odsávanie materiálu  

5. zostupová šachta pre personál  

6. tlaková komora na vstup/výstup  

*Workspace* – pracovný priestor

**Kesón** (z franc. *caisson*) je dutý kváder bez dna, ktorý sa používa v stavebníctve na vykonávanie prác na dne rieky, jazera alebo mora.

Vďaka tomu, že tlak vzduchu v kesone je rovnaký ako tlak okolitej vody, voda do kesonu nevstupuje a dá sa v ňom pobývať a pracovať bez potápačského výstroja. Ku kesónu je pripevnený kompresor, ktorý dopĺňa a obmieňa vydýchaný vzduch.

Kesóny sa využívajú napríklad pri zapúšťaní mostných pilierov alebo základov budov. Kesón vyrobený z ocele alebo betónu klesá pri vyhlbovaní podložia vlastnou váhou do stavebnej jamy. Po zapustení do dostatočnej hĺbky sa kesón vyplní betónom a slúži ako paženie alebo základy pre ďalšiu konštrukciu.

Kesóny sa využívali od 19. storočia na práce pod vodou.

Pri prácach v kesóne treba rovnako ako pri iných potápačských aktivitách dodržovať správny postup dekompresie, inak hrozí pracovníkom dekompresné ochorenie, kedysi nazývané podľa kesónu aj *kesónová choroba*.

Iné projekty
------------

Commons
* Spolupracuj na Commons Commons ponúka multimediálne súbory na tému **Kesón**
Súradnice: 48°54′14″S 17°18′54″V﻿ / ﻿48,9039472°S 17,3149783°V﻿ / 48.9039472; 17.3149783

**Synagóga v Strážnici** je bývalý židovský chrám v Strážnici postavený v roku 1804 v klasicistickom slohu na mieste staršieho domu modlitby poškodeného požiarom. Je v blízkosti Bzeneckej ulice a je súčasťou komplexu židovského cintorína, cca 300 m severovýchodne od Námestia Slobody a asi 150 m severozápadne od Námestia 17. novembra. Spolu s ním je chránený ako kultúrna pamiatka Českej republiky.

Synagógu v roku 1870 upravil staviteľ Leopold Slovák v novorenesančnom štýle. Elektrifikácie sa dočkala v roku 1906. Tempel slúžil na bohoslužebné účely až do roku 1941. 22. júna toho roku bol však zdemolovaný príslušníkmi SA. Bol pritom zabitý aj predstavený náboženskej obce Hermann Felix. Koncom druhej svetovej vojny došlo aj k zrúteniu ženského oddelenia.

Od roku 1948 synagóga slúžila ako sklad. Až v roku 1991 bola v rámci reštitúcií vrátená židovskej obci, ktorá ju upravila a sprístupnila verejnosti.

Do synagógy sa vchádza z juhozápadnej strany. Jej priestor je opatrený neckovou klenbou, ktorú zdobí výmaľba s rastlinnými motívmi a hviezdnatou oblohou. Aron ha-kodeš tvorí dvojica stĺpov prekrytých kladím. Okná sú novodobé, s farebnou vitrážou v podobe Dávidovej hviezdy. a na južnom priečelí sú unikátne slnečné hodiny.

Strážnická synagóga je jediný templ na Morave, ktorý stojí v areálu židovského cintorínu.

Galéria
-------

* Interiér synagógy slúžiaci ako galéria a múzeumInteriér synagógy slúžiaci ako galéria a múzeum
* StropStrop
* Slnečné hodinySlnečné hodiny
* Pohľad z cintorínaPohľad z cintorína
* Pamätná doskaPamätná doska

Referencie
----------

1. 1 2 3 4  . Dostupné online.
2. ↑   *Synagoga a židovský hřbitov ve Strážnici* [online]. Praha: Národní památkový ústav, [cit. 2012-12-26]. Dostupné online.
3. 1 2   *Synagoga Strážnice* [online]. atlasceska.cz, [cit. 2012-12-26]. Dostupné online.
4. 1 2 3  KLENOVSKÝ, Jaroslav. *Židovské památky Moravy a Slezska*. Brno : Era, 2001. ISBN 80-86517-08-X. S. 480.

Iné projekty
------------

Commons
* Spolupracuj na Commons Commons ponúka multimediálne súbory na tému **Synagóga v Strážnici**

Zdroj
-----

*Tento článok je čiastočný alebo úplný preklad článku Synagoga ve Strážnici na českej Wikipédii.*
**Kerynes** alebo **Kerynés** (starogr. *Κερύνης* – *Kerynes/iný prepis Kerynés*) je v gréckej mytológii syn argejského kráľa Temena, pochádzajúceho z rodu *Heraklovcov*.

Kráľ Temenos bol okrem neho otcom synov Keisa, Falka, Agraia, Agelaa, Eurypyla, Kallia, Isthmia, Klyta a dcéry Hyrnétho.Keďže funkciou veliteľa vojsk v Argu Temenos nemenoval ani jedného zo svojich synov, ale uprednostnil Déifonta, manžela svojej dcéry Hyrnethy, synovia zosnovali proti nemu sprisahanie a zosadili ho.(podľa inej verzie ho dali zavraždiť) Vlády v Argu sa potom zmocnil Temenov najstarší syn Keisos.

I keď bratia dosiahli svoj cieľ, ktorým bol trón v Argu, neupustili od svojho zámeru pomstiť sa Déifontovi. Keisos a jeho bratia nakoniec dospeli k názoru, že Déifontovi najviac ublížia, ak sa im podarí Hyrnétho od neho odlúčiť. Keď sa im to nepodarilo, Kerynes s Falkeom prišli na nápad, že ju unesú. Po únose ich potom Déifontes prenasledoval a hneď ako ich dohonil, šípom zabil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.

Referencie a bibliografia
-------------------------

1. 1 2 3 4  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 183-184.
2. 1 2 3  Apollodoros, *Bibliotheca*, 2,8,5.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 285.
4. ↑  Hyginus, *Fabulae* 124.
5. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 161.
**Sympatomimetikum** alebo **sympatikomimetikum** alebo **adrenergikum** je liečivo stimulujúce sympatickú časť vegetatívneho nervového systému. Spôsobuje tým zvýšenie krvného tlaku, zrýchlenie pulzu, rozšírenie dýchacích ciest, a všeobecné zvýšenie výkonu a spotreby energie. Ďalšie účinky sú eufória, útlm centra hladu v medzimozgu s následným poklesom pocitu hladu a iné.

Rozoznávame priamo a nepriamo pôsobiace sympatomimetiká: Ako priamo pôsobiace označujeme tie, ktoré na postsynaptickej membráne stimulujú adrenoreceptor. Predstaviteľmi tejto skupiny sú napríklad adrenalín a noradrenalín, ktoré pôsobia na postgangliových nervových zakončeniach a zodpovedajúcich receptoroch. Sú prirodzene prítomné v ľudskom tele, podávame ich však aj ako lieky. Nepriamo pôsobiace sympatomimetiká ktoré samé nestimulujú adrenergné receptory, ale spôsobujú, že je uvoľnený noradrenalín z vezikúl presynaptických adrenergných neurónov, a ten potom aktivuje zodpovedajúce postsynaptické receptory. Príkladom takejto látky je amfetamín a jeho deriváty.

Užívanie sympatomimetík by malo prebiehať pod dohľadom lekára (väčšina liekov s ich obsahom je viazaná na recept), pretože predstavuje vážny zásah do ľudského organizmu. Väčšina sympatomimetík má popri žiadanom účinku (napr. zlepšenie dýchania) viac, či menej výrazné vedľajšie účinky z hore uvedeného spektra (napr. zvýšenie krvného tlaku).

V terapii pľúcnych ochorení sú použité najmä také sympatomimetiká, ktoré pôsobia na podskupine β-receptorov (beta-receptorov) ako napríklad fenoterol. Aby sa zredukoval systémový účinok sú tu podávané betasympatomimetiká zvyčajne inhalačne. Na svalovine bronchov (najmä u astmatikov) prejavia svoje bronchodilatačné (rozširujúce dýchacie cesty) účinky. Dlhodobo účinné sympatomimetiká sú pri pľúcnych ochoreniach používané zvyčajne na dlhodobú liečbu, kým krátko pôsobiace sa používajú podľa potreby pri zhoršení stavu pri astme alebo chronickej obštrukčnej chorobe pľúc.

Pozri aj
--------

* sympatolytikum
Kráľovná zo Sáby na ceste k Šalamúnovi, freska, Etiópia
**Kráľovná zo Sáby** (hebrejsky מלכת שבא, arabsky ملكة سبأ, ge'ez *ንግሥተ ሳባ*) bola vládkyňou starovekého kráľovstva spomínaného v Starom zákone. Vyskytuje sa v hebrejskom Starom zákone, konkrétne v Prvej knihe kráľov a Druhej knihe kroník, ale tiež v Novom zákone, Koráne a etiópskych legendách (napr. dielo *Nádhera kráľov* napísaná v jazyku Ge'ez v 12. storočí), kde ju Etiópania nazývajú menom **Makeda** (Ge'ez *ማክዳ mākidā*), ale jej meno bolo v rôzných krajinách a rôzných dobách iné. V islamskej tradícii je známa ako **Bilkis**.

V starozákonnej genealógii národov sú Saba, Šaba (Šeba) a Dadan (Dedán) uvedení ako syn a vnuci Chusa (Kúša), ktorý je synom Noemovho (Noachovho) syna Chama. V Biblii sa územie dnešnej Etiópie, Saudskej Arábie, Eritrey, Jemenu a Somálska nazýva Kúš.

Podľa Biblie kráľa Šalamúna navštívila v Jeruzaleme africká kráľovná zo Sáby, ktorá prišla s početným sprievodom na ťavách a priniesla kráľovi množstvo darov, napr. vonné oleje, zlato a drahokamy.

Iná teória pramení z legendy o kráľovnej zo Sáby z kanaánskeho náboženského rituálu Hieros gamos. To by vysvetľovalo, prečo kresťanský etiópsky cisársky rod odvodzoval svoj pôvod od nemanželského syna kráľa Šalamúna a kráľovnej zo Sáby Menelika I.. Posledný etiópsky cisár Haile Selassie mal údajne pochádzať z 225. generácie potomkov kráľa Šalamúna a kráľovnej zo Sáby.

Referencie
----------

1. ↑  1 Kr 10,1-13 (svatepismo.sk)
2. ↑  2 Krn 9,1-12 (svatepismo.sk)
3. ↑  Gn 10,7 (svatepismo.sk)

Pozri aj
--------

* Knihy kráľov
* Knihy kroník

Iné projekty
------------

Commons
* Spolupracuj na Commons Commons ponúka multimediálne súbory na tému **Kráľovná zo Sáby**
**Jabloňovský potok** je potok na Hornom Považí, v centrálnej časti okresu Bytča. Je to pravostranný prítok Váhu, meria 4,8 km a je tokom III. rádu.

Pramení v Javorníkoch, v podcelku Nízke Javorníky, v časti Púchovská vrchovina, na južnom svahu Kypúsov (491,5 m n. m.) v nadmorskej výške približne 455 m n. m. Od prameňa tečie na krátkom úseku severojužným smerom, následne sa stáča na juhovýchod a sprava priberá prítok zo severného svahu Jačmeňovca (553,6 m n. m.). V oblasti Škaredej ďalej priberá sprava najprv prítok z východoseverovýchodného svahu Jačmeňovca, potom prítok zo severozápadného svahu Vrchovej (462 m n. m.). Nasleduje ľavostranný prítok prameniaci juhovýchodne od kóty 493,5 m, južne od Pšurnovíc, stáča sa juhojuhovýchodným smerom a pri osade Jabloňovský majer priberá sprava prítok z východojuhovýchodného svahu Vrchovej. Od tohto sútoku pokračuje na krátkom úseku opäť juhovýchodným smerom, pričom vstupuje do Bytčianskej kotliny, kde mení smer toku a tečie severojužným smerom. Potom sa križuje s korytom Hričovského kanála, preteká okrajom Malej Bytče, kde sa prudko stáča východojuhovýchodným smerom, podteká cestu II. triedy č. II/507 a v blízkosti mestskej časti, na území mesta Bytča, ústi v nadmorskej výške cca 296 m n. m. do Váhu.
**New York Knicks** (celým názvom **New York Knickerbockers**) je basketbalový tím hrajúci v NBA (National Basketball Association). Majiteľom tímu je miliardár Rupert Murdoch. New York Knicks hrá svoje domáce zápasy v hale Madison Square Garden.

Knicks vyhrali NBA 2-krát a to v rokoch 1970 a 1973.

Rozpis Knicks v sezóne 2013/2014
--------------------------------

```
 
 # Meno Váha Výška DN (YYYY–MM–DD) Pochádza z

 7 Anthony, Carmelo (C) 6 ft 8 in (2.03 m) 230 lb (104 kg) 1984–05–29 Syrakúzy
 42 Barron, Earl 7 ft 0 in (2.13 m) 250 lb (113 kg) 1981–08–14 Memphis (USA)
 77 Bargnani, Andrea 7 ft 0 in (2.13 m) 256 lb (116 kg) 1985-10-26 Taliansko
 6 Chandler, Tyson 7 ft 1 in (2.16 m) 240 lb (109 kg) 1982–10–02 Dominguez
 2 Felton, Raymond 6 ft 1 in (1.85 m) 205 lb (93 kg) 1984–06–26 North Carolina (USA)
 5 Hardaway, Jr. Tim 6 ft 6 in (1.98 m) 205 lb (93 kg) 1992-03-16 Michigan (USA)
 3 Martin, Kenyon 6 ft 9 in (2.06 m) 240 lb (109 kg) 1977-12-30 Cincinnati (USA)
 9 Prigioni, Pablo 6 ft 3 in (1.91 m) 185 lb (84 kg) 1977–05–17 Argentína
 21 Shumpert, Iman 6 ft 5 in (1.96 m) 220 lb (100 kg) 1990–06–26 Gruzínsko
 8 Smith, J. R. 6 ft 6 in (1.98 m) 220 lb (100 kg) 1985–09–09 St. Benedict's Prep (NJ)
 1 Stoudemire, Amar'e (C) 6 ft 11 in (2.11 m) 245 lb (111 kg) 1982–11–16 Cypress C
 18 Udrih, Beno 6 ft 3 in (1.91 m) 203 lb (92 kg) 1982-07-05 Slovinsko
 51 World Peace, Metta 6 ft 7 in (2.01 m) 260 lb (118 kg) 1979–11–13 St. John's
```

### Opis

* *(C)* Kapitán tímu
* *(DN)* Dátum narodenia
* *(YYYY-MM-DD)* Rok-mesiac-deň

| Hlavný tréner | Asistenti trénera | Atletickí tréneri |
| --- | --- | --- |
| Mike Woodson | Herb Williams
Darrell Walker
Jim Todd | Roger Hinds
Anthony Goenaga |
**Tatranský spolok turistický**, prvá slovenská turistická organizácia, ktorá položila základy organizovanej turistiky pre širokú slovenskú verejnosť bez rozdielu spoločenského postavenia a povolania.

Z histórie
----------

Pád Rakúsko-Uhorskej monarchie otvoril priestor pre nové iniciatívy spolkov a združení, ktoré sa dovtedy nemohli realizovať. Noviny *Sokol*, ktoré vychádzali v Liptovskom Mikuláši 12. januára 1919 uverejnili správu o stretnutí priateľov turistiky s úmyslom vytvoriť turistický spolok. Medzi účastníkmi boli Miloš Janoška, *Branko Lacko*, MUDr. Ivan Stodola, JUDr. Juraj Janoška, *Ondrej Žuffa* a *Fedor Droppa*. Aj noviny *Slovenský východ* zakrátko vydali rovnakú výzvu, ktorej autorom bol *Anton Straka*, ktorý oznamoval, že bolo by vhodné čo najskôr vytvoriť *Družstvo slovenských turistov*, ktoré by mohlo mať svoje sídlo pod Tatrami.

Už v zaniknutom Uhorskom karpatskom spolku pôsobili nadšení turistickí činovníci so slovenskými koreňmi. Ich aktivita nebola bezvýznamná. Pripravovali pôdu pre nové spoločenské organizácie založené na národnom princípe. Medzi nimi bol Miloš Janoška, ktorý už počas prvej svetovej vojny v roku 1913 vypracoval Pravidlá odborov turistiky.

### Ustanovenie klubu

Ustanovujúca schôdza Tatranského turistického klubu sa uskutočnila 19. augusta 1919. Prvým predsedom sa stal Kornel Stodola, podpredsedom JUDr. Juraj Janoška. Už krátko po založení klubu začali sa vytvárať skupiny klubu v Liptovskom Mikuláši,Ružomberku, Košiciach, Martine a v Bratislave. V roku 1919 mala nová turistická organizácia 985 členov. Schádzali sa na vychádzkach do Tatier, vymieňali maďarské a nemecké informačné tabule za slovenské, značkovali cesty, spolok vydal z pera Antona Straku *Turistického sprievodcu po východnom Slovensku*. Spolku však chýbali skúsení vedúci pracovníci a časom začala stagnovať členská základňa.

### Zlúčenie s KČST

O tejto situácii vedel Klub československých turistov (KČST). Na valnom zhromaždení klubu 20. marca 1920 v Liptovskom Mikuláši bolo jednomyseľne rozhodnuté prijať ponuku Klubu československých turistov na zlúčenie. Dňa 9. mája 1920 valné zhromaždenie KČST v Prahe schválilo zlúčenie. Vytvorenie novej väčšej celoštátnej organizácie vytvorilo podmienky na rýchlejší rozvoj turistiky na Slovensku.

Referencie
----------

1. ↑  BÁRTA, Vladimír; KANDL, Ladislav. *História turistiky na území Slovenska*. 1.. vyd. Slovenská Ľupča : Klub fotopublicistov Slovenského syndikátu novinárov, 2015. 95 s. ISBN 978-80-971991-1-1.
**Jack David „2fish" Fischer** (\* 23. január 1974, Louisville, Colorado, USA) je americký astronaut NASA. 

Narodil sa v Louisville v štáte Colorado. Absolvoval Centaurus High School a v roku 1996 získal bakalársky titul na United States Air Force Academy. Magisterský titul získal roku 1998 na Massachusetts Institute of Technology (MIT). V roku 2004 dokončil U.S. Air Force Test Pilot School na Edwards Air Force Base. V súčasnosti je plukovníkom United States Air Force (USAF).

V roku 2009 bol vybraný do skupiny 20. astronautov NASA, ktorí 4. novembra 2011 ukončili základný výcvik. Od tej doby sa pripravujú na dlhodobý pobyt na Medzinárodnej vesmírnej stanici (ISS). V roku 2015 bol menovaný členom Expedície 52 a Expedície 53. V auguste 2016 však predstaviteľ Roskosmosu, Sergej Krikaľov, oznámil, že početnosť posádky ruského segmentu ISS bude od jari 2017 znížená z troch na dvoch kozmonautov. V súvislosti s tým boli posádky plánované na rok 2017 reorganizované a 28. októbra Roskosmos oznámil ich nové zloženie, pričom Jack Fischer bol menovaný do posádky kozmickej lode Sojuz MS-04 (Expedícia 51/52) s veliteľom Fiodorom Jurčichinom so zálohou Sergeja Riazanského a Randolpha Bresnika. Jack Fischer prvýkrát odštartoval do vesmíru 20. apríla 2017. Počas svojho prvého pobytu na Medzinárodnej vesmírnej stanici (ISS) uskutočnil s astronautkou Peggy Whitsonovou aj dva výstupy do otvoreného vesmíru (EVA). Na Zem sa vrátil spolu s veliteľom Sojuzu MS-04, kozmonautom Fiodorom Jurčichinom a astronautkou Peggy Whitsonovou, dňa 3. septembra 2017, kedy návratový modul Sojuzu uskutočnil bezproblémové pristátie v kazašskej stepi neďaleko Džezkazganu. Po prvom lete má na konte 135 dní, 18 hodín a 8 minút strávených vo vesmíre.

Je ženatý a má dve deti.

Referencie
----------

1. ↑
2. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Jack David Fischer**

Externé odkazy
--------------

* Astronaut Jack Fischer na stránkach spacefacts.de

Zdroj
-----

*Tento článok je čiastočný alebo úplný preklad článku Jack Fischer na českej Wikipédii.*
Atari XEGS
**Atari XE Video Game System** alebo **Atari XEGS** je herná konzola od spoločnosti Atari vydaná v roku 1987. Založená je na 8-bitovom počítači Atari 65XE a je kompatibilná so softvérom 8-bitových Atari systémov. Vie fungovať aj samostatne ako konzola aj ako plmnohodnotný počítač spolu so svojou klávesnicou. V režime počítača vie použiť väčšinu periférií pre 8-bitové počítače Atari. Atari dodávalo XEGS ako základnú sadu zloženú z konzoly a joysticku a ako de luxe verziu s joystickom, klávesnicou a svetelnou pištoľou.

Podporovali ju nové hry ako napr. Barnyard Blaster a Bug Hunt, a kartridžové porty starších hier, ako Fight Night (Accolade, 1985), Lode Runner (Brøderbund, 1983), Necromancer (Synapse Software, 1982) a Ballblazer (Lucasfilm Games, 1985). 

Používala procesor MOS Technology 6502, 64 kB RAM a rozlíšenie displeja bolo 384 x 240 s 256 farbami. Predchodcom bol Atari 7800 a nasledovníkom Atari Jaguar.

Galéria
-------

* XEGS klávesnica
* XEGS joystick
* Svetelná pištoľ XG-1

Pozri aj
--------

* Zoznam hier pre Atari XEGS

Zdroj
-----

*Tento článok je čiastočný alebo úplný preklad článku Atari XEGS na anglickej Wikipédii.*

| * z
* d
* u
Atari hardvér |
| --- |
| Vyhradené herné konzoly | 
* Pong
* Stunt Cycle
* Video Pinball
* Atari Flashback

 |
| Video herné konzoly | 
* VCS/2600
	+ Zoznam hier
	+ Prototypy
	+ 2800
* 5200
	+ Zoznam hier
* 7800
	+ Zoznam hier
* XEGS
	+ Zoznam hier
* Lynx
* Jaguar
	+ CD
* VCS (2020)

 |
| Osobné počítače | 
* 400/800/XL/XE
	+ 800XE
* ST
* MEGA STE
* TT030
* Atari Transputer Workstation
* Falcon

 |
| Prenosné počítače | 
* STacy
* ST BOOK
* Portfolio/PC Folio

 |
| Zrušené prototypy | 
* Game Brain
* Tank II
* Cosmos
* 2700
* Panther
* Sierra

 |
| Ostatné | 
* Atari Video Music
* Atari CX40 joystick

 |
**Róbert Rozim** (\* 3. marec 1936, Zámostie - † 26. december 1992, Banská Bystrica) bol vysokoškolský pedagóg, športovec, tréner.

Životopis
---------

Od roku 1961 pôsobil ako asistent Pedagogického inštitútu v Banskej Bystrici, neskôr dekan Pedagogickej fakulty UMB v Banskej Bystrici. Funkcionár atletických klubov a zväzov, organizátor športového života v Banskej Bystrici, o. i. atletických Horehronských hier. Tréner behov na stredné a dlhé trate ASVŠ Banská Bystrica a TJ Slávia Banská Bystrica. Zaslúžil sa o vybudovanie atletického štadiónu UMB v Banskej Bystrici. Iniciátor vzniku Internátnej športovej školy v Banskej Bystrici. Člen výboru Miestneho odboru MS v Banskej Bystrici (1990). Na jeho počesť sa koná v Banskej Bystrici Rozimov memoriál.

Ocenenie
--------

* Nositeľ čs. Ceny fair play 1990;

Literatúra
----------

* Kto bol kto v histórii Banskej Bystrice 1255 – 2000

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
Atari TT030
**Atari TT030** je prvým 32 bitovým osobným počítačom firmy Atari používajúcim operačný systém Atari TOS. Počítač bol zamýšľaný ako pracovná stanica pre aplikácie CAD a DTP. V pôvodnom návrhu mal byť osadený CPU Motorola 68020, ten bol ale neskôr vymenený za 68030, ktorý obsahuje integrovaný MMU a 256 byte inštrukčnú a dátovú cache. Systém ďalej používa matematický koprocesor 68882. Rovnako ako modely Atari ST je vybavený portami MIDI pre ovládanie digitalizovaných hudobných nástrojov, na rozdiel od nich však bol už aj v základnom prevedení vybavený pevným diskom SCSI.

Ako operačný systém je použitý TOS vo verzii 3.0x, ktorý je obsiahnutý v 512KB pamäti ROM. Ako alternatívou mal byť operačný systém ASV (**A**tari **S ​**ytem **V**) UNIXového typu, ktorý bol ale nakoniec stiahnutý z predaja.

Počítač bol prvýkrát verejnosti predstavený na CeBITe v Hannoveri v roku 1990. V tej dobe sa predával za cenu 2999 dolárov. V základnej výbave mal 2 MB RAM a 50 MB SCSI harddisk. Spočiatku sa pre neho objavilo plno softvéru (pozri literatúra) a hardvér aj pre profesionálnu prácu. Bohužiaľ vďaka rôznym prehmatom a chybným rozhodnutím vedenia firmy sa tvorcovia softvéru aj hardvéru od Atari ako celku postupne odklonili. V roku 1993, keď sa Atari začalo orientovať späť na herný priemysel, bola výroba ukončená. Posledná séria počítačov Atari TT030 bola vyrobená ako vývojový systém pre hernú konzolu Atari Jaguar.

Literatúra
----------

* JANDÍK, Petr. *Atari ST/TT. Obsluha a programové vybavení*. Praha : Grada, 1992. 294 s.

Zdroj
-----

*Tento článok je čiastočný alebo úplný preklad článku Atari TT030 na českej Wikipédii.*

| * z
* d
* u
Atari hardvér |
| --- |
| Vyhradené herné konzoly | 
* Pong
* Stunt Cycle
* Video Pinball
* Atari Flashback

 |
| Video herné konzoly | 
* VCS/2600
	+ Zoznam hier
	+ Prototypy
	+ 2800
* 5200
	+ Zoznam hier
* 7800
	+ Zoznam hier
* XEGS
	+ Zoznam hier
* Lynx
* Jaguar
	+ CD
* VCS (2020)

 |
| Osobné počítače | 
* 400/800/XL/XE
	+ 800XE
* ST
* MEGA STE
* TT030
* Atari Transputer Workstation
* Falcon

 |
| Prenosné počítače | 
* STacy
* ST BOOK
* Portfolio/PC Folio

 |
| Zrušené prototypy | 
* Game Brain
* Tank II
* Cosmos
* 2700
* Panther
* Sierra

 |
| Ostatné | 
* Atari Video Music
* Atari CX40 joystick

 |
**Atbaš** je veľmi jednoduchá substitučná šifra, ktorú vynašli a používali hebrejci. Názov tejto šifry je odvodený od prvého písmena hebrejskej abecedy *alef* a posledného písmena *tav*, druhého písmena abecedy *bet* a predposledného písmena *šin* atď. Algoritmus šifry je založený na spočítaní vzdialenosti písmena otvoreného textu od začiatku abecedy a nahradení písmena rovnakej vziadelonosti od konca abecedy.

Prevodová tabuľka pre medzinárodnú abecedu
------------------------------------------

| A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Z | Y | X | W | V | U | T | S | R | Q | P | O | N | M | L | K | J | I | H | G | F | E | D | C | B | A |
|

Pre slovenskú abecedu:

| A | Á | Ä | B | C | Č | D | Ď | E | É | F | G | H | I | Í | J | K | L | Ĺ | Ľ | M | N | Ň | O | Ó | Ô | P | Q | R | Ŕ | S | Š | T | Ť | U | Ú | V | W | X | Y | Ý | Z | Ž |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ž | Z | Ý | Y | X | W | V | Ú | U | Ť | T | Š | S | Ŕ | R | Q | P | Ô | Ó | O | Ň | N | M | Ľ | Ĺ | L | K | J | Í | I | H | G | F | É | E | Ď | D | Č | C | B | Ä | Á | A |
|

Často sa dokonca používa skrátený typ prevodovej tabuľky:

| A | B | C | D | E | F | G | H | I | J | K | L | M |
| --- | --- | --- | --- | --- | --- | --- | --- | --- | --- | --- | --- | --- |
| Z | Y | X | W | V | U | T | S | R | Q | P | O | N |
|

Príklad k šifre:

Otvorený text: *Wikipedia*

Zašifrovaný text: *Drprkvwrz*

Pozri aj
--------

* Atbah
* Albam
* Augustova šifra
**Atanáz Karczub** (\* 18. september 1937, Vyšná Rybnica – † 16. august 1985, Švermovo) bol pedagóg.

Rodina
------

* otec Andrej Karczub
* matka Kamila, rod. Ortutayová
* manželka Marta Karczubová, rod. Rusnaková
* synovia Juraj Karczub, Gabriel Karczub
* dcéra Andrea Karczubová

Životopis
---------

Študoval na Vysokej škole ruského jazyka a literatúry v Prahe, 1970 PhDr. 1976 CSc. 1983 doc. Sprvu učiteľ, neskôr pracovník Oddelenia moderných učebných pomôcok Filozofickej fakulty UK, 1969 – 1985 prednášal na tejto fakulte, 1979 – 1985 vedúci Oddelenia moderných učebných pomôcok v Bratislave. Venoval sa tvorbe a metodike využívania didaktických pomôcok v učebnom procese, najmä vo výučbe jazykov. Prispieval do časopisu Učiteľské noviny, Jednotná škola a i. a zborníkov Filozofickej fakulty UK. Od 1972 funkcionár Slovenskej pedagogickej spoločnosti.

Dielo
-----

* Moderné didaktické prostriedky, Bratislava 1983 (spoluautor)
* Didaktická technika, Bratislava 1984 (spoluautor)

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
Konzola Atari Jaguar
**Atari Jaguar** je herná konzola, ktorá bola inzerovaná ako prvý 64-bitový herný systém. Konzola mala na trhu súperiť so systémami ako Sega Mega Drive a Super Nintendo Entertainment System. Systém ale nebol tak úspešný, ako si vedenie Atari predstavovalo, čo spôsobilo odchod Atari z herného priemyslu.

Atari Jaguar bol vyvíjaný spoločnosťou Flare II ako jeden z dvoch projektov (druhým bol 32-bitový Panther, ktorý bol opustený v prospech Jaguara).

Konzola sa začala predávať v novembri 1993 za cenu 250 USD. Výrobu zaisťovala IBM. Počas krátkeho života konzola sa v hernej knižnici objavilo len 50 licencovaných hier, plus ďalších 13 hier na Jaguar CD.

Boli tiež oznámené rôzne periférie. Do predaja sa však dostala iba mechanika CD ROM a interface Jag-link, ktorý umožnil prepojenie 2 Jaguarov po sériovej linke. Ostatné periférie sa dostali len do štádia prototypu. Sú to helma virtuálnej reality a modem.

Hardvér
-------

* CPU:
	+ Tom @ 25,59 MHz obsahuje 3 videoprocesory
		- 32bitový Grafický procesor (RISC architektúra)
		- 64bitový Objektový procesor
		- 64bitový Blitter
	+ Jerry @ 26,6 MHz obsahuje DSP
	+ Motorola 68000 @ 16 MHz
* RAM: 2 MB
* ROM: 128 KB BIOS, cartridge do 6 MB

Pozri aj
--------

* Atari
* Herná konzola

Zdroj
-----

*Tento článok je čiastočný alebo úplný preklad článku Atari Jaguar na českej Wikipédii.*

| * z
* d
* u
Atari hardvér |
| --- |
| Vyhradené herné konzoly | 
* Pong
* Stunt Cycle
* Video Pinball
* Atari Flashback

 |
| Video herné konzoly | 
* VCS/2600
	+ Zoznam hier
	+ Prototypy
	+ 2800
* 5200
	+ Zoznam hier
* 7800
	+ Zoznam hier
* XEGS
	+ Zoznam hier
* Lynx
* Jaguar
	+ CD
* VCS (2020)

 |
| Osobné počítače | 
* 400/800/XL/XE
	+ 800XE
* ST
* MEGA STE
* TT030
* Atari Transputer Workstation
* Falcon

 |
| Prenosné počítače | 
* STacy
* ST BOOK
* Portfolio/PC Folio

 |
| Zrušené prototypy | 
* Game Brain
* Tank II
* Cosmos
* 2700
* Panther
* Sierra

 |
| Ostatné | 
* Atari Video Music
* Atari CX40 joystick

 |